open-index/open-wikipedia-markdown huggingface dataset:
Σύμπλεγμα σπηλαίων Γκόραμ

Το Σύμπλεγμα σπηλαίων Γκόραμ είναι μια ομάδα από 4 σπήλαια στην ανατολική πλευρά της βραχώδους χερσονήσου του Γιβραλτάρ. Το σύμπλεγμα συμπεριλαμβάνει τα σπήλαια Γκόραμ (το σημαντικότερο και αυτό που έδωσε το όνομα σε ολόκληρο το σύμπλεγμα),  Vanguard, Hyaena και Bennett's. Το σύμπλεγμα συγκαταλέγεται από το 2016 στα Μνημεία Παγκόσμιας Κληρονομιάς της UNESCO λόγω του μεγάλου ενδιαφέροντος που παρουσιάζει για την Προϊστορική αρχαιολογία και την σπηλαιολογία.

## Περιγραφή
Ο απόκρημνος βράχος του Γιβραλτάρ, αποτελείται από δολομιτικούς ασβεστόλιθους της Ιουράσιας περιόδου. Τα σπήλαια απέχουν στη σημερινή εποχή ελάχιστα μέτρα από τη θάλασσα όμως λόγω των αλλαγών στη στάθμη του νερού, έχει υπολογιστεί ότι την εποχή που κατοικήθηκαν, πρέπει να απείχαν περίπου 5 χιλιόμετρα από την ακτή.

## Ευρήματα

Το σπήλαιο Γκόραμ, βάθους 18 μέτρων, ανακαλύφθηκε το 1907 από τον λοχαγό Α. Γκόραμ και από αυτόν πήρε το όνομά του. Από το 1989 ξεκίνησαν πιο συστηματικές ανασκαφές υπό την εποπτεία του Μουσείου του Γιβραλτάρ, οι οποίες έφεραν στο φως άφθονα λίθινα εργαλεία της Μουστιαίας περιόδου (300.000 έως 30.000 χρόνια πριν) και το 2012 εντοπίστηκε μια βραχογραφία, που θεωρήθηκε εξαιρετικής σημασίας γιατί αντιπροσωπεύει το πρώτο ανακαλυφθέν δείγμα της διανοητικής εξέλιξης του ανθρώπου του Νεάντερταλ. Από τις μέχρι τώρα έρευνες και χρονολογήσεις πιστεύεται ότι το σπήλαιο Γκόραμ όπως και τα παρακείμενα σε αυτό σπήλαια απετέλεσαν ένα από τα τελευταία καταφύγια του των ανθρώπων του Νεάντερταλ στην Ευρώπη, πριν την εμφάνιση του Χόμο Σάπιενς. Από τα ανώτερα στρώματα είναι φανερό ότι το σπήλαιο κατοικήθηκε  επίσης στην Ανώτερη Παλαιολιθική Περιόδο, κατά τη Νεολιθική εποχή και αρκετά αργότερα, από τον 8ο στον 3ο αιώνα π.Χ. από τους Φοίνικες και τους Καρχηδόνιους.

Στο σπήλαιο Vanguard, που έχει βάθος 17 μέτρα, άρχισαν επίσης οι ανασκαφές από το 1989 και εντάθηκαν τα τελευταία χρόνια. Όπως και στο Γκόραμ, βρέθηκαν ίχνη κατοίκησης από τους Νεάντερταλ, δηλαδή λίθινα εργαλεία και υπολείμματα τροφών (μαλάκια, οστρακοειδή ψάρια, αγριοκάτσικα και κόκκινα ελάφια)
 

Αρχείο:View from Gorham's Cave, Gibraltar.JPG|Η είσοδος του Σπηλαίου Γκόραμ
Αρχείο:Neanderthal Engraving (Gorham's Cave Gibraltar).jpg|Βραχογραφία στο Σπήλαιο Γκόραμ
Αρχείο:SQ_Vanguard_Cave.jpg |Σπήλαιο Vanguard
Αρχείο:Gibraltar_map-en-edit2.svg | Χάρτης του Γιβραλτάρ 


## Σημειώσεις





## Παραπομπές





## Βιβλιογραφικές πηγές
**Gibraltar During the Quaternary*, Clive Finlayson, Geraldine Finlayson, D. A. Fa, Gibraltar Government Heritage Division, 2000, ISBN 1919658009, 
*

## Δείτε επίσης
* Ο κατάλογος με τα Μνημεία Παγκόσμιας Κληρονομιάς της UNESCO
* Παλαιολιθική περίοδος
* Σπήλαιο Γκόραμ

## Εξωτερικοί σύνδεσμοι
*Σύμπλεγμα σπηλαίων Γκόραμ - UNESCO World Heritage List
*

Κατηγορία:Μνημεία Παγκόσμιας Κληρονομιάς στο Ηνωμένο Βασίλειο
Κατηγορία:Σπήλαια
Κατηγορία:Προϊστορική Ευρώπη
Κατηγορία:Αρχαιολογικοί τόποι
Κατηγορία:Γιβραλτάρ
Αλκέθαρ

Το** Αλκέθαρ** (ισπανικά*: Alquézar, [[Αραγωνική γλώσσα|αραγωνικά]]: Alquezra*) είναι ένας δήμος στην επαρχία της Ουέσκας, στην αυτόνομη κοινότητα της Αραγωνίας, στην Ισπανία. Το 2012, ο πληθυσμός του ήταν 301 κάτοικοι.

## Επισκόπηση
Βρίσκεται σε ένα ασβεστολιθικό βράχο της Ηωκαινικής εποχής δυτικά από το φαράγγι του ποταμού Βέρο στο Φυσικό πάρκο της οροσειράς και των φαραγγιών της Γουάρα (*Sierra y Cañones de Guara*). Tο χωριό αναπτύχθηκε γύρω από το κάστρο και την Κολεγιακή εκκλησία της Σάντα Μαρία, η οποία χτίστηκε το 1099.

Το όνομα του χωριού προέρχεται από την αραβική λέξη Αλ Κσάρ (القصر *al qaçr)* που σημαίνει "φρούριο" ή "κάστρο" (μετονομάστηκε ως Αλκάζαρ στα ισπανικά). Το κάστρο έγινε το κύριο σημείο άμυνας από την κοντινή πόλη Μπαρμπάστρο.

Καθώς το Αλκέθαρ βρίσκεται στο Φυσικό πάρκο της οροσειράς και των φαραγγιών της Γουάρα, υπάρχουν διάφορα κάμπινγκ στην περιοχή για τους λάτρες των υπαίθριων δραστηριοτήτων. Δημοφιλείς δραστηριότητες περιλαμβάνουν κανό, ορειβασία, αναρρίχηση και καταρρίχηση, καθώς και ορνιθολογία (καθώς φωλιάζουν αετοί στα απόκρημνα βράχια του φαραγγιού του ποταμού Βέρο).

Η γύρω περιοχή προς νότια προς το Μπαρμπάστρο, προς την κατεύθυνση που ανοίγει η λεκάνη του ποταμού Έβρου, αποτελεί τμήμα της περιοχής Σομοντάνο, μια περιοχή γνωστή για τα εκλεκτά της κρασιά. Υπάρχουν περισσότερες από 60 ασβεστολιθικές σπηλιές με προϊστορικές βραχογραφιές σπηλαίου στη γύρω περιοχή, που έχουν συμβάλλει στο να ανακηρυχθεί η περιοχή μνημείο Παγκόσμιας πολιτιστικής Κληρονομιάς από την ΟΥΝΕΣΚΟ το 1998. Ένα χαρακτηριστικό παράδειγμα είναι το σπήλαιο στο Αρπάν επί του δρόμου Α-2205 με κατεύθυνση βόρεια προς το Μπάρκαμπο.

## Φωτογραφίες

File:Alquézar - vista desde la Colegiata.jpg|Άποψη της εκκλησίας του Αγίου Μιχαήλ από την Κολεγιακή εκκλησία
File:VistadeAlquezar.JPG|Θέα του χωριού από ψηλά
File:Alquézar - claustro de la Colegiata.jpg|Κολεγιακή μονή
File:Torreon de la Colegiata.jpg|Πύργος του αρχαίου κάστρου
File:Castillo y Colegiata de Santa María de Alquézar (Huesca, Aragón, España).jpg|Κολεγιακή εκκλησία της Σάντα Μαρία
File:Villa de Alquézar (Huesca, Aragón, España).jpg|Γενική άποψη του χωριού


## Αναφορές


## Εξωτερικοί σύνδεσμοι
* Ιστοσελίδα του Τουριστικού Γραφείου του Αλκέθαρ (ισπανικά)
* Σομοντάνο ιστοσελίδα πληροφοριών<br> 
* Αλκέθαρ ιστοσελίδα για πληροφορίες<br> 
* Σομοντάνο προϊστορικές βραχογραφίες

Κατηγορία:Πόλεις της Ισπανίας
Κατηγορία:Αραγωνία
Κατηγορία:Τουρισμός στην Ισπανία
Κατηγορία:Μνημεία Παγκόσμιας Κληρονομιάς στην Ισπανία
Θόρβαλντ Στάουνινγκ

Ο **Θόρβαλντ Στάουνινγκ** ήταν πολιτικός που διετέλεσε ως Πρωθυπουργός της Δανίας τις περιόδους 1924 με 1926 και ξανά το 1929 με 1942, οπότε και πέθανε. Ήταν ο πρώτος πρωθυπουργός από τους Σοσιαλδημοκράτες και εξασφάλισε ευρεία αποδοχή στο κόμμα με τη θέσπιση σημαντικών νόμων για την οικονομία και για την κρατική πρόνοια.

Υπό την ηγεσία του, η Δανία απέκτησε κρατικά κοινωνικά προγράμματα, μείωσε τις στρατιωτικές δαπάνες και αναδιοργάνωσε τον ποινικό κώδικα της κρατικής αστυνομίας. Είναι ο μακροβιότερος πρωθυπουργός της ιστορίας της Δανίας.

Οι Άλπες Στάουνινγκ, οροσειρά στη Δανία, ονομάστηκαν προς τιμήν του.

## Βιογραφία
Ο Στάουνινγκ εντάχθηκε στο Σοσιαλδημοκρατικό κόμμα του 1890 και από το 1894 άρχισε να δραστηριοποιείται εντός αυτού. Ήταν μέλος της Ένωσης Καπνεργατών. Το 1898, έγινε αρχισυντάκτης της Ομοσπονδίας των Συνδικάτων των Φύλλων και την ίδια χρονιά προσλήφθηκε στο κόμμα ως ταμίας όπου και απέκτησε πλήρη απασχόληση.

Ήταν υποψήφιος βουλευτής το το 1901 αλλά δεν συγκέντρωσε αρκετές ψήφους. Παρόλα αυτά, είχε μια τόσο ισχυρή θέση στο κόμμα όπου το 1910 επιλέχθηκε ως διάδοχος του αρχηγού του κόμματος.

## Παραπομπές


Κατηγορία:Πρωθυπουργοί της Δανίας
Κατηγορία:Πολιτικοί του Β΄ Παγκοσμίου Πολέμου
Μπρέιντι Κόρμπετ

Ο **Μπρέιντι Κόρμπετ** (1988) είναι Αμερικανός ηθοποιός, σκηνοθέτης, σεναριογράφος και παραγωγός.

Έχει συμμετάσχει σε ταινίες σκηνοθετών όπως ο Μίχαελ Χάνεκε, ο Γκρεγκ Αράκι, ο Ολιβιέ Ασαγιάς και ο Λαρς φον Τρίερ.

Το 2015 κυκλοφόρησε το πρώτο έργο που έχει σκηνοθετήσει και γράψει ο ίδιος, το *The Childhood of a Leader*, που κέρδισε στο 72o Φεστιβάλ της Βενετίας το Βραβείο Λουίτζι Ντε Λαουρέντις και το Βραβείο καλύτερου σκηνοθέτη του τμήματος Ορίζοντες.
## Φιλμογραφία
### Κινηματογράφος

### Τηλεόραση
*2000 *The King of Queens*: Big Dougie 
*2006 *[[24 (τηλεοπτική σειρά)|24]]*
*2008 *[[Νόμος και τάξη (τηλεοπτική σειρά)|Νόμος και τάξη]]: Αστυνομικές Ιστορίες*: Lost Boys
*2010 *[[Νόμος και Τάξη: Ειδική Ομάδα|Νόμος και τάξη: Ειδική ομάδα]]*: Quickie
*2014 *Olive Kitteridge*: Incoming Tide, Pharmacy
## Παραπομπές


Κατηγορία:Αμερικανοί σεναριογράφοι
Κατηγορία:Αμερικανοί παραγωγοί ταινιών
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Κατηγορία:Αμερικανοί σκηνοθέτες κινηματογράφου
Κατηγορία:Βραβευμένοι με Χρυσή Σφαίρα Καλύτερης Σκηνοθεσίας
Κλείτορας ποταμός

Ο **Κλείτορας** είναι παραπόταμος του Αροάνιου.

Πρόκειται για μικρό χείμαρρο ο οποιος πηγάζει από τις ανατολικές πλαγιές του Τάρταρη, κοντά στα χωριά Δρυμός (πρώην: Μοστίτσι) και Κλείτωρ, και έχει ρου από δυτικά προς ανατολικά μέχρι που χύνεται στον Αροάνιο και σε όλο του το μήκος διασχίζει την κοιλάδα στην οποία βρίσκεται το κεφαλοχώρι της Κλειτορίας (πρώην: Μαζέϊκα) και τα ερείπια του αρχαίου Κλείτορος. Λίγο προτού χυθεί στον Αροάνιο, δέχεται τα νερά του χείμαρρου Καρνέσιου ή Ζούγρα. 

## Παραπομπές


## Πηγές

* 
* 

## Εξωτερικοί σύνδεσμοι
* Χάρτης της περιοχής. openstreetmap.org. Ανακτήθηκε: 22/09/2016.

Κατηγορία:Ποταμοί της Αχαΐας
Κατηγορία:Δήμος Λευκασίου
Κατηγορία:Δήμος Καλαβρύτων
Πάος ποταμός

Ο **Πάος** είναι παραπόταμος του Λάδωνα. Ονομάζεται επίσης "Πάϊος" ή "Ξεροπόταμος" ή "χείμαρρος της Πάου" αλλά και "Γαϊδουροπνίκτρης".

Πρόκειται στην πραγματικότητα για μικρό χείμαρρο ο οποίος πηγάζει από τις πλαγιές των βουνών "Άγιος Αθανάσιος", "Ράχες" και "Τρίφτα" και συγκεκριμένα από τα ρυάκια "Αιτία" και "Αχνίτικο", τα οποία διασχίζουν το εγκαταλελειμμένο χωριό Πάος (πρώην: Σκούπι) το οποίο βρίσκεται κτισμένο σε αυτές τις πλαγιές, και αποτελούν τις πηγές του ποταμού ο οποίος ονομάζεται και Σκουπέικος. Το καλοκαίρι ξηραίνεται λόγω των ποτιστικών αγρών.

## Ρους
Έχει ρου από δυτικά προς ανατολικά, μέχρι που χύνεται στον Λάδωνα και σε όλο του το μήκος διασχίζει το ανατολικό τμήμα της κοιλάδας Τριποτάμων-Παγκρατίου. Δέχεται τα νερά τεσσάρων χειμάρρων: του Βεσιναίικου, του Νασαίικου, του Χοβολίτικου και του Τσαρουχλαίικου. Λίγο προτού χυθεί στον Λάδωνα διασχίζει το δύσβατο φαράγγι του Τράφου. Η περιοχή που χύνεται στον Λάδωνα ονομάζεται "Σμίξη".

## Φυσιογνωμία
Αναφέρεται ότι και αυτός, όπως κυρίως ο Λάδωνας, προσφέρεται για αθλητικές δραστηριότητες π.χ. κανόε-καγιάκ και ράφτινγκ. Στο ρου του υπάρχουν δύο πέτρινα γεφύρια: το "Τζηφαίικο" και το επονομαζόμενο "Τρικάμαρο", που είναι περισσότερο γνωστό, το οποίο έχει τρεις ανισομερείς τοξωτές καμάρες.

## Δείτε επίσης
* Σκούπι (εγκαταλελειμμένο)

## Παραπομπές


## Πηγές
* 

## Περαιτέρω ανάγνωση
* 

## Εξωτερικοί σύνδεσμοι
* Γεφύρια ποταμού Πάος, ανάρτηση στο ιστολόγιο "Αρχείο Γεφυριών Πελοποννήσου". 08/04/2015. Ανακτήθηκε: 22/09/2016.
* Πάος (ποτάμι), exploring-greece.gr. Ανακτήθηκε: 23/09/2016.
* Φαράγγι Τράφου, exploring-greece.gr. Ανακτήθηκε: 22/09/2016.
* Χάρτης της περιοχής, openstreetmap.org. Ανακτήθηκε: 22/09/2016.

Κατηγορία:Ποταμοί της Αχαΐας
Κατηγορία:Δήμος Παΐων
Κατηγορία:Δήμος Καλαβρύτων
Καλλιθέα Άρτας

Η **Καλλιθέα** είναι ένας μικρός οικισμός του Δήμου Αρταίων με 37 μόνιμους κατοίκους (απογραφή 2011), στα ορεινά της Άρτας, σε υψόμετρο 662 μέτρων και απέχει από την πόλη περίπου 22 χιλιόμετρα.

Σύμφωνα με το Σχέδιο Καποδίστρια, η Καλλιθέα υπήρξε μέχρι το τέλος του 2010, οικισμός του Δήμου Ξηροβουνίου με έδρα τον Αμμότοπο. Με βάση τη νέα διοικητική διαίρεση που προβλέπει το Σχέδιο Καλλικράτης, ο οικισμός εντάχθηκε στο Δήμο Αρταίων. Η Καλλιθέα μαζί με τα Πλατάνια και τα Πιστιανά αποτελούν την τοπική κοινότητα Πιστιανών με συνολικό πληθυσμό 259 κατοίκους.
## Διοικητικές μεταβολές
Το αρχικό όνομα του οικισμού ήταν Μαχαλάς. Ο οικισμός αναγνωρίστηκε το 1961 και εντάχθηκε στην κοινότητα Πιστιανών Νέας Ελλάδος (Ροδαυγή). Το 1984 μετονομάστηκε σε Καλλιθέα. Το 1997 εντάχθηκε στο δήμο Ξηροβουνίου και το 2010 στο Δήμο Αρταίων.

## Τοποθεσία και Πρόσβαση
Η Καλλιθέα γειτνιάζει με τους οικισμούς της τοπικής κοινότητας Πιστιανών.
## Παραπομπές

## Εξωτερικοί σύνδεσμοι
* Δήμος Αρταίων
* Περιφερειακή Ενότητα Άρτας

Καλλιθεα Αρτας
Κατηγορία:Δήμος Αρταίων
Μπενεντίκτσον

Το ισλανδικό επίθετο **Μπενεντίκτσον** μπορεί να αναφέρεται σε κάποιο από τα παρακάτω πρόσωπα:

*Γιάκομπ Μπενεντίκτσον (1907–1999), Ισλανδός ιστορικός, λεξικογράφος και μεταφραστής
*Έιναρ Μπενεντίκτσον (πεθ. 1524) Ισλανδός ιερέας και ηγούμενος της μονής Munkaþverá
*Έιναρ Μπενεντίκτσον (1864–1940), Ισλανδός δικηγόρος, ποιητής και μεταφραστής
*Έιναρ Έρν Μπενεντίκτσον (γενν. 1962), Ισλανδός τραγουδιστής και πολιτικός
*Μπγιάρνι Μπενεντίκτσον (1908–1970), Ισλανδός πολιτικός, Πρωθυπουργός της Ισλανδίας από το 1963 έως το 1970
*Μπγιάρνι Μπενεντίκτσον (1922–1968), Ισλανδός συγγραφέας
*Μπγιάρνι Μπενεντίκτσον (γενν. 1970), Ισλανδός πολιτικός, Υπουργός Οικονομικών από το 2013
*Σίγκφους Άρναρ Μπενεντίκτσον (γενν. 1989) Ισλανδός μουσικός, παραγωγός και ηχολήπτης
*Χάλγκριμουρ Μπενεντίκτσον (1885–1954), Ισλανδός πολιτικός, Βουλευτής του Κόμματος Ανεξαρτησίας, επιχειρηματίας και παλαιστής
*Χάραλντουρ Μπενεντίκτσον (γενν. 1966), Ισλανδός πολιτικός, Βουλευτής του Κόμματος Ανεξαρτησίας

Κατηγορία:Ισλανδικά επώνυμα
Φαινόμενο της Αφροδίτης

Το **φαινόμενο της Αφροδίτης** είναι ένα φαινόμενο στην ψυχολογία της αντίληψης, που πήρε το όνομά του από πολλούς πίνακες της Αφροδίτης που κοιτάζει σε έναν καθρέφτη όπως στον πίνακα του Ντιέγο Βελάθκεθ *[[Rokeby Venus]]*, του Τιτσιάνο *[[Η Αφροδίτη με καθρέφτη]]* και του Πάολο Βερονέζε *Η Αφροδίτη με καθρέφτη*. Οι θεατές θεωρούν πως η Αφροδίτη θαυμάζει την αντανάκλασή της στον καθρέφτη, παρόλα αυτά, ενώ ο θεατής βλέπει τα μάτια της στον καθρέφτη, η Αφροδίτη στην πραγματικότητα κοιτάζει τον ζωγράφο.

Αυτό το ψυχολογικό φαινόμενο συχνά χρησιμοποιείται στον κινηματογράφο, όπου ο ηθοποιός εμφανίζεται προφανώς να κοιτάζει τον εαυτό του στον καθρέφτη. Αυτό που βλέπουν οι θεατές είναι διαφορετικό από το τι βλέπει ο ηθοποιός, γιατί η κάμερα δεν είναι τοποθετημένη ακριβώς πίσω του, αλλά η θέση του ηθοποιού είναι τέτοια ώστε η εικόνα του να είναι καδραρισμένη στον καθρέφτη για την κάμερα.

Αν και το όνομα του φαινομένου αναφέρεται σε γυναίκα, την Αφροδίτη, το φαινόμενο είναι πιο γενικό. Το φαινόμενο απεικονίζεται στην ταπισερί *[[Η κυρία και ο μονόκερος]]* (γαλλικά: La Dame à la Licorne) όπου το ζώο προφανώς κοιτάζει τον εαυτό του σε έναν καθρέφτη, με τον μονόκερο να αγναντεύει το είδωλό του καθώς γονατίζει στο έδαφος.

Ο Μπερταμίνι κ.ά. (2010) διεξήγαγαν πρόσθετες μελέτες και επιβεβαίωσαν ότι το φαινόμενο της Αφροδίτης συμβαίνει και με τις φωτογραφίες στην πραγματική ζωή, όταν το απεικονιζόμενος και ο καθρέφτης υπάρχουν στο δωμάτιο.

## Έργα

File:Titian - Venus with a Mirror - Google Art Project.jpg|Τιτσιάνο *Η Αφροδίτη με καθρέφτη*
File:Rubens Venus at a Mirror c1615.jpg|Πέτερ Πάουλ Ρούμπενς *Η Αφροδίτη στον καθρέφτη*, 1614–15 περίπου.
File:Lady and the Unicorn 1.jpg|Το δωμάτιο με την ταπετσαρία *H Κυρία και ο Μονόκερος* του μουσείου *Musée national du Moyen Âge* (πρώην *Musée de Cluny*)


## Παραπομπές


## Εξωτερικοί σύνδεσμοι
* Άρθρο σχετικά με την έρευνα

Κατηγορία:Καλλιτεχνικές τεχνικές
ΦΚ Σλάβια-Μοζίρ

Η **ΦΚ Σλάβια-Μοζίρ** (λευκορωσικά: ФК Славія-Мазыр, ) είναι ποδοσφαιρική ομάδα, με έδρα το Μοζίρ της Λευκορωσίας.

## Ιστορία
Η ομάδα ιδρύθηκε το 1987 ως *Πολέσιε Μοζίρ* (Палессе Мазыр). Μεταξύ του 1987 και του 1991 αγωνίστηκε στο Πρωτάθλημα Λευκορωσικής ΣΟΣΔ. Από το 1992 μέχρι το 1995 μετείχε στη δευτέρου επιπέδου Πρώτη Κατηγορία Λευκορωσίας. Την περίοδο 1994/95 μετονομάστηκε σε ΜΠΚΤ Μοζίρ (МПКЦ Мазыр), ονομασία προερχόμενη από το *Μοζίρ Βιομηχανικό-Εμπορικό Κέντρο* (Мазырскі Прамыслова-Камерцыйны Цэнтр). Η ομάδα κατέκτησε το πρωτάθλημα της Πρώτης Κατηγορίας, κερδίζοντας την άνοδο στην ανώτατη κατηγορία της χώρας, τη Βισέισαγια Λίχα αγωνιζόμενη για πρώτη φορά το 1995. 

Τα πρώτα χρόνια ήταν αρκετά επιτυχημένα. Η ομάδα τερμάτησε στη 2η θέση το 1995, ενώ την επόμενη περίοδο, το 1996, έγινε η πρώτη ομάδα μετά τη Ντιναμό Μινσκ που κατέκτησε το πρωτάθλημα. Το 1998 ο σύλλογος μετονομάστηκε σε *Σλάβια-Μοζίρ* (Славія-Мазыр) και την επόμενη περίοδο, το 1999 κατέλαβε τη 2η θέση, για να στεφθεί και πάλι πρωταθλήτρια το 2000. Έπειτα, ο σύλλογος είχε άσχημες επιδόσεις και ως αποτέλεσμα το 2005 τερμάτισε στην τελευταία θέση του βαθμολογικού πίνακα, γνωρίζοντας έτσι τον υποβιβασμό.

Έπειτα από τον υποβιβασμό, λόγο της άσχημης οικονομικής κατάστασης στην οποία περιήλθε ο σύλλογος, προχώρησε σε συγχώνευση με τη ΖΛΙΝ Γκόμελ. Ο νέος σύλλογος που δημιουργήθηκε, μετονομάστηκε αρκετές φορές μέχρι να επανέλθει στην πρότερη ονομασία *Σλάβια-Μοζίρ*.

## Ονομασίες
* 1987–1994: Πολέσιε (Палессе)
* 1995–1997: ΜΠΚΤ (МПКЦ)
* 1998–2005: Σλάβια-Μοζίρ (Славія-Мазыр)
* 2006–2007: Σλάβια-ΖΛΙΝ (Мазыр-ЗЛіН)
* 2007–2008: Μοζίρ (Мазыр)
* 2008–τώρα: Σλάβια-Μοζίρ (Славія-Мазыр)

## Επιτυχίες
* **[[Πρωτάθλημα ποδοσφαίρου Λευκορωσίας|Βισέισαγια Λίχα]]**
** Πρωταθλήτρια (2): 1996, 2000
** Δεύτερη θέση (2): 1995, 1999

* **[[Κύπελλο Λευκορωσίας (ποδόσφαιρο ανδρών)|Κύπελλο Λευκορωσίας]]**
** Κυπελλούχος (2): 1995–96, 1999–00
** Φιναλίστ (2): 1998–99, 2000–01

## Παραπομπές


## Εξωτερικοί σύνδεσμοι
* 

Κατηγορία:Ποδοσφαιρικές ομάδες Λευκορωσίας
Μίκαελ Νίκβιστ

Ο **Μίκαελ Νίκβιστ** (*Michael Nyqvist*, 8 Νοεμβρίου 1960 - 27 Ιουνίου 2017) ήταν Σουηδός ηθοποιός.

Γεννήθηκε το 1960 στη Στοκχόλμη. Έγινε γνωστός από την τριλογία *Millennium* (Το κορίτσι με το τατουάζ, Το κορίτσι που έπαιζε με τη φωτιά και Το κορίτσι στη φωλιά της σφήκας) στον ρόλο του *Μίκαελ Μπλόμκβιστ*. Στη συνέχεια, έπαιξε σε ταινίες εκτός Σουηδίας, όπως *Τζον Γουίκ*, *[[Η Αποικία]]* και *Προσωπικά μυστικά*.

Απεβίωσε στις 27 Ιουνίου του 2017 από καρκίνο του πνεύμονα.

## Φιλμογραφία
*1987 Jim & piraterna Blom 
*1996 Jerusalem 
*1998 Veranda för en tenor 
*2000 Tillsammans 
*2005 Η διπλανή πόρτα 
*2008 Iskariot 
*2009 Το κορίτσι με το τατουάζ
*2009 Το κορίτσι που έπαιζε με τη φωτιά
*2009 Το κορίτσι στη φωλιά της σφήκας
*2010 Η γυναίκα που ονειρεύτηκε έναν άνδρα 
*2011 Abduction
*2011 Επικίνδυνη αποστολή - Πρωτόκολλο: Φάντασμα
*2012 Αποσύνδεση 
*2013 Βαρύτητα
*2013 Days and Nights
*2013 The Girl from Nagasaki
*2014 John Wick
*2015 Η Αποικία
*2016 Προσωπικά μυστικά
*2018 Κουρσκ

## Παραπομπές


Κατηγορία:Σουηδοί ηθοποιοί κινηματογράφου
Μασάλι (πόλη)

**Μασάλι** (αζερικά: *Masallı*) ονομάζεται η πόλη και πρωτεύουσα της επαρχίας Μάσαλι στο Αζερμπαϊτζάν. Το 2013, ο πληθυσμός της ανερχόταν στους 9.600 κατοίκους.

## Παραπομπές


Κατηγορία:Κατοικημένες περιοχές στην Επαρχία Μασάλλι
Κνάτσπιρνουντεϊλντ ΟΜΦΓ

Η **Κνάτσπιρνουντεϊλντ ΟΜΦΓ** () είναι το ποδοσφαιρικό τμήμα του αθλητικού συλλόγου Ούνγκμεναφελαγκ Γκρίνταβικουρ με έδρα το Γκρίνταβικ. Η ομάδα διεξάγει τουε εντός έδρας αγώνες της στο γήπεδο Γκρίνταβικβελουρ χωρητικότητας 1.750 θεατών.

## Επιτυχίες
* **Λιγκ Καπ Ισλανδίας**
** Νικήτρια (1): 2000

## Παραπομπές


## Εξωτερικοί σύνδεσμοι
*  

Κατηγορία:Ποδοσφαιρικές ομάδες Ισλανδίας
Μόσφελσμπερ

Το **Μόσφελσμπερ** (ισλανδικά: *Mosfellsbær*) είναι πόλη στα νοτιοδυτικά της Ισλανδίας, 12 χιλιόμετρα (7 μίλια) ανατολικά της πρωτεύουσας της χώρας, Ρέικιαβικ.

## Τόπος ταφής του Έγκιλ Σκάλαγκριμσον
Ο Έγκιλ Σκάλαγκριμσον, ο ποιητής και πολεμιστής Βίκινγκ, υποτίθεται ότι θάφτηκε κοντά στην πόλη μαζί με τον ασημένιο θησαυρό του.

## Παραπομπές


Κατηγορία:Πόλεις της Ισλανδίας
Ούνγκμεναφελαγκ Γκρίνταβικουρ

H **Ούνγκμεναφελαγκ Γκρίνταβικουρ** (ισλανδικά: *Ungmennafélag Grindavíkur*, UMFG) είναι αθλητικός σύλλογος με έδρα το Γκρίνταβικ της Ισλανδίας. Ιδρύθηκε το 1935. Ο σύλλογος διαθέτει έξι αθλητικά τμήματα σε ποδόσφαιρο (Κνάτσπιρνουντεϊλντ ΟΜΦΓ), καλαθοσφαίριση, τζούντο, κολύμβηση, ταεκβοντό και γυμναστική.

## Παραπομπές


## Εξωτερικοί σύνδεσμοι
* 

Κατηγορία:Αθλητικοί σύλλογοι Ισλανδίας
Γκρίνταβικ

Το **Γκρίνταβικ** (ισλανδία: *Grindavík*) είναι ένα ψαροχώρι στη νότια χερσόνησο στα νοτιοδυτικά παράλια της Ισλανδίας. Είναι μία από τις λίγες πόλεις με λιμάνι σε αυτή την ακτή. Οι περισσότεροι από τους κατοίκους εργάζονται στον κλάδο της αλιείας.

## Παραπομπές


Κατηγορία:Πόλεις της Ισλανδίας
ΙΑ Άκρανες (ποδόσφαιρο)

Το **ποδοσφαιρικό τμήμα της ΙΑ Άκρανες** (ισλανδικά: *Knattspyrnufélag ÍA*, KFÍA) είναι ποδοσφαιρικός σύλλογος από την Ισλανδία, ο οποίος λειτουργεί ως τμήμα του ευρύτερου αθλητικού συλλόγου ΙΑ Άκρανες που ιδρύθηκε το 1946. Διεξάγει τους εντός έδρας αγώνες της στο γήπεδο Άκρανεςβολουρ του Άκρανες, χωρητικότητας 6.000 θεατών.

## Ιστορία
Το ποδοσφαιρικό τμήμα των ανδρών, έλαβε μέρος στις ποδοσφαιρικές διοργανώσεις της Ισλανδίας το καλοκαίρι του 1946. Ο σύλλογος διαχειρίζεται επίσης όλα τα τμήματα υποδομών. Η ομάδα είναι μία από τις πιο επιτυχημένες της χώρας. Κατέκτησε τον πρώτο της τίτλο στο ισλανδικό πρωτάθλημα το 1951. Έκτοτε έχει γνωρίσει αρκετές επιτυχίες στο πρωτάθλημα, αλλά και στις διοργανώσεις κυπέλλων της χώρας.

## Τίτλοι
***[[Πρωτάθλημα ποδοσφαίρου Ισλανδίας|Πρωτάθλημα Ισλανδίας]]**
** Πρωταθλήτρια (18): 1951, 1953, 1954, 1957, 1958, 1960, 1970, 1974, 1975, 1977, 1983, 1984, 1992, 1993, 1994, 1995, 1996, 2001

***[[Κύπελλο Ισλανδίας (ποδόσφαιρο ανδρών)|Κύπελλο Ισλανδίας]]**
** Λυπελλούχος (9): 1978, 1982, 1983, 1984, 1986, 1993, 1996, 2000, 2003

***Λιγκ Καπ Ισλανδίας: 3**
** Νικήτρια (3): 1996, 1999, 2003

***Σούπερ Καπ Ισλανδίας: 1**
** Νικήτρια (1): 2003

## Παραπομπές


## Εξωτερικοί σύνδεσμοι
* 

Κατηγορία:Ποδοσφαιρικές ομάδες Ισλανδίας
Μιλόνγκα (χορός)

Η **Μιλόνγκα (Milonga)** είναι χορός με προέλευση από την Αργεντινή. Χορεύεται στους ρυθμούς της μουσικής Μιλόνγκα και θεωρείται ως ο πρόδρομος του Τάγκο.
 
Οι χορευτές της Μιλόνγκα αποφεύγουν τις παύσεις, και συχνά εισάγουν συγχρονισμούς και σπασμένο ρυθμό στα βήματα και στις στροφές. Είναι χορός με ιδιαίτερη έμφαση στη ρυθμικότητα, και με στοιχεία που τείνουν να είναι λιγότερο περίπλοκα από τις περισσότερες μορφές Τάγκο. Απαιτεί μεγαλύτερη χαλάρωση των ποδιών και του σώματος και τα βήματά της είναι συνήθως πιο γρήγορα, με ελάχιστες παύσεις. Στη Μιλόνγκα αποφεύγονται οι πολύπλοκες φιγούρες και επιδιώκεται περισσότερο η χιουμοριστική και απλή διάθεση των χορευτών.

Υπάρχουν δύο διαφορετικές βασικές μορφές της Μιλόνγκα: Η *Μιλόνγκα Λίζα* (Milonga Lisa), - στην οποία οι χορευτές χορεύουν σε απόλυτη συμφωνία με τον ρυθμό της μουσικής - και η *Μιλόνγκα κον Τρασπιέ* (Milonga con Traspié), στην οποία ο χορευτής εκτελεί Traspiés ή contrapasos (αλλαγές του βάρους από το ένα πόδι στο άλλο και πάλι πίσω σε διπλό χρόνο, ή τρία βήματα σε δύο χτύπους) ώστε να ερμηνεύσει τη μουσική. Κατ' αυτόν τον τρόπο, η Μιλόνγκα δεν χρειάζεται γρήγορα βήματα, ούτε μεγάλους χώρους για να χορευθεί.

"Μιλόνγκα" είναι επίσης το όνομα που δίνεται σε χορευτικές εκδηλώσεις αφιερωμένες στο Τάγκο. Αυτή η διπλή σημασία της λέξης Μιλόνγκα μπορεί να προκαλέσει σύγχυση, εκτός αν κάποιος γνωρίζει το πλαίσιο στο οποίο χρησιμοποιείται η λέξη "Μιλόνγκα". Οι χορευτές της Μιλόνγκα είναι γνωστοί ως "Μιλονγκέρος" (Milongueros).

## Αναφορές

# 
# 
# 
Κατηγορία:Χορός
Κατηγορία:Τάγκο
Κατηγορία:Πολιτισμός της Αργεντινής
Άλμπερτ Φίνεϊ

O **Άλμπερτ Φίνεϊ** (αγγλικά: Albert Finney, 9 Μαΐου 1936 - 8 Φεβρουαρίου 2019) ήταν Άγγλος ηθοποιός.

Γεννήθηκε το 1936 και είναι απόφοιτος της Βασιλικής Ακαδημίας Δραματικών Τεχνών του Λονδίνου. Έχει βραβευτεί με Χρυσή Σφαίρα, με BAFTA, με Έμμυ και με SAG και ήταν τέσσερις φορές υποψήφιος για Όσκαρ Α' ανδρικού ρόλου. Πέθανε στις 8 Φεβρουαρίου 2019 ύστερα από σύντομη ασθένεια.

## Φιλμογραφία

## Παραπομπές


Κατηγορία:Άγγλοι ηθοποιοί φωνής
Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί τηλεόρασης
Κατηγορία:Άγγλοι σκηνοθέτες κινηματογράφου
Κατηγορία:Βραβευμένοι με BAFTA
Κατηγορία:Βραβευμένοι με Χρυσή Σφαίρα Α΄ Ανδρικού Ρόλου (Κωμωδία ή Μιούζικαλ)
Κατηγορία:Βραβεία Έμμυ Ζώνης Υψηλής Τηλεθέασης (νικητές-Α' Αντρικός Ρόλος)
Κατηγορία:Νικητές Κυπέλλου Βόλπι Καλύτερου Ηθοποιού
Κατηγορία:Απόφοιτοι της Βασιλικής Ακαδημίας Δραματικής Τέχνης
Μαθιός Μακκάς

Ο **Μαθιός Μακκάς** (Αθήνα 1879 – Αθήνα 1965) ήταν Έλληνας ιατρός (χειρουργός), συγγραφέας ιατρικών μελετών. Υπήρξε ο πρωτεργάτης της αιμοδοσίας στην Ελλάδα.

## Βιογραφία
Γεννήθηκε στην Αθήνα το 1879. Ήταν γιος του καθηγητή της Ιατρικής Σχολής του Πανεπιστημίου Αθηνών Νικολάου Μακκά και αδελφός του επίσης καθηγητή της ίδιας Σχολής Γεωργίου Ν. Μακκά (1877-1946). Σπούδασε ιατρική στη Βιέννη και κατόπιν μετέβη στη Γερμανία για μετεκπαίδευση, αρχικά στο Μπρέσλαου και έπειτα στη Βόννη. Το 1912 έγινε υφηγητής της χειρουργικής στο Πανεπιστήμιο της Βόννης. Επέστρεψε όμως στην Ελλάδα και έλαβε μέρος εθελοντικά, με το βαθμό του εφέδρου ιατρού (λοχαγός), στους Βαλκανικούς Πολέμους, ως επικεφαλής χειρουργός της υγειονομικής μονάδας της 2ας Μεραρχίας (Α΄ Βαλκανικός Πόλεμος). Υπηρέτησε σε διάφορα στρατιωτικά νοσοκομεία (σε Βέροια, Καστοριά, Φιλιππιάδα και Θεσσαλονίκη), αλλά περιέθαλψε τραυματίες και στα πεδία των μαχών (Μάχη του Σαρανταπόρου και Μάχη των Γιαννιτσών).

Το 1914 ανέλαβε τη διεύθυνση της χειρουργικής κλινικής του «Ευαγγελισμού». το 1930 μετακινήθηκε στον «Ερυθρό Σταυρό», ως διευθυντής της χειρουργικής κλινικής του νοσοκομείου. Ο Μακκάς το 1935 ανάλαβε την πρωτοβουλία σύστασης αυτοτελούς υπηρεσίας αιμοδοσίας στον Ελληνικό Ερυθρό Σταυρό, στην Αθήνα, και στη συνέχεια εργάστηκε για τη λειτουργία παρόμοιων υπηρεσιών σε διάφορες επαρχιακές πόλεις της Ελλάδας. Επιπρόσθετα, ασχολήθηκε επισταμένως με τη μάχη ενάντια στην εχινοκοκκίαση. Κατά τη διάρκεια του Ελληνο-ιταλικού Πολέμου του 1940-41, ο Μαθιός Μακκάς επινόησε την κατασκευή μικρών ξύλινων ψυγείων μεταφοράς των φιαλών του αίματος (τα αποκαλούμενα «δώρα σωτηρίας»), με τα οποία αντιμετωπίστηκε το πρόβλημα εφοδιασμού των χειρουργείων του αλβανικού μετώπου. 

Ο Μαθιός Μακκάς υπήρξε ιδρυτικό μέλος της Ελληνικής Χειρουργικής Εταιρείας (1928), μέλος του πρώτου Διοικητικού Συμβουλίου της και διετέλεσε Πρόεδρος κατά την περίοδο 1931-32. Επίσης, ήταν μέλος πολλών επιστημονικών εταιρειών της Ελλάδας και του εξωτερικού.

## Δημοσιεύσεις
Ο Μαθιός Μακκάς συνέγραψε και δημοσίευσε πλήθος μελετών, κυρίως γύρω από θέματα χειρουργικά, όπως:

* Περί καρκινώματος του στομάχου (1907, στα γερμ.)
* Τα τραύματα του πολέμου και η θεραπεία αυτών: βραχύς οδηγός δια τους ιατρούς του μετώπου (1919)
* Σφάλματα και κίνδυνοι κατά τας χειρουργικάς εγχειρήσεις (1923, σε συνεργ. με τον Ρ. Στιχ / ²1957)
* Η αιμοδοσία εν καιρώ πολέμου. Ραδιοφωνική ομιλία Κου Μ. Μακκά, Προέδρου της Κεντρικής Εφορείας Αιμοδοσίας του Ελληνικού Ερυθρού Σταυρού (1957)
* Περί μεταμοσχεύσεως οργάνων δι’ αγγειορραφής
* Περί πληρώσεως κοιλοτήτων των οστών δια λίπους
* Περί της θεραπείας των εχινοκόκκων του πνεύμονος
* Τράπεζαι αίματος

## Παραπομπές


## Βιβλιογραφία
* 

*

*

## Πρόσθετη βιβλιογραφία
* *Πανηγυρικός τόμος επι τη εβδομηκονταετηρίδι Μαθιού Μακκά* (Αθήνα 1951)

## Δείτε επίσης
* Γεώργιος Μακκάς

## Εξωτερικοί σύνδεσμοι
* Η προτομή του Μαθιού Μακκά στον προαύλιο χώρο του Νοσοκ. «Ερυθρός Σταυρός»  (έργο του Μιχάλη Τόμπρου, 1951). Φωτογρ. του Δημήτρη Καμάρα (Graffin). *[[flickr]]*. Ανακτήθηκε στις 23-09-2016.

Κατηγορία:Έλληνες ιατροί του 20ού αιώνα
Κατηγορία:Έλληνες χειρουργοί
Κρίστοφερ Γουόκεν

O **Κρίστοφερ Γουόκεν** (αγγλικά: *Christopher Walken*, 31 Μαρτίου 1943) είναι Αμερικανός ηθοποιός του κινηματογράφου και της τηλεόρασης, ο οποίος έχει εμφανιστεί σε πάνω από 100 ταινίες και τηλεοπτικές εκπομπές. Μερικές από τις πιο γνωστές του συμμετοχές στον κινηματογράφου θεωρούνται, μεταξύ άλλων, οι εξής: *[[Ο νευρικός εραστής|Νευρικός εραστής]]* (1977), το *[[Ο ελαφοκυνηγός]]* (1978), *[[Ο Μπάτμαν επιστρέφει]]* (1992), *[[Pulp Fiction]]* (1994), *[[Ο μύθος του ακέφαλου καβαλάρη]]* (1999) και *[[Πιάσε με αν μπορείς]]* (2002). Κατά τη διάρκεια της καριέρας του, έχει λάβει πολυάριθμες υποψηφιότητες για Όσκαρ, κερδίζοντας τελικά ένα Β΄ Ανδρικού Ρόλου, για την ταινία *Ο ελαφοκυνηγός*. Επίσης, έχει και αρκετές υποψηφιότητες για BAFTA και Screen Actors Guild, κερδίζοντας το ίδιο βραβείο και στις δύο διοργανώσεις για την ταινία *Πιάσε με αν μπορείς*. 

Οι ταινίες του Γουόκεν, ξεπερνούν το 1 δισεκατομμύριο δολάρια σε έσοδα στις ΗΠΑ. Ωστόσο, έχει παίξει και θέατρο, πρωταγωνιστώντας σε έργα του Σάιξπηρ, όπως *[[Άμλετ]]*, *[[Μάκβεθ]]* και *[[Ρωμαίος και Ιουλιέτα]]*. Ο Γουόκεν έχει κάνει αρκετές φορές την εμφάνισή του και στο τηλεοπτικό σόου *[[Saturday Night Live]]*. Μάλιστα, το 2001, έκανε και το σκηνοθετικό του ντεμπούτο με τη μικρού μήκους ταινία *Popcorn Shrimp*. Το 1995, είχε γράψει και το σενάριο του θεατρικού έργου *[[Him (θεατρικό έργο)|Him]]*, στο οποίο πρωταγωνίστησε κιόλας, ως Έλβις Πρίσλεϊ.

## Φιλμογραφία

## Παραπομπές


## Εξωτερικοί σύνδεσμοι
* 
* 
* Christopher Walken Before and After
* Christopher Walken Christopher Walken's stage career 1950's to the present, a photo gallery at The New York Public Library

Κατηγορία:Αμερικανοί χορευτές
Κατηγορία:Βραβευμένοι με BAFTA Β' Ανδρικού Ρόλου
Κατηγορία:Βραβευμένοι με Όσκαρ Β' Ανδρικού Ρόλου
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί θεάτρου
Κατηγορία:Αμερικανοί ηθοποιοί φωνής
Κατηγορία:Ηθοποιοί βιντεοπαιχνιδιών
Πανεπιστήμιο του Νότιγχαμ

Το **Πανεπιστήμιο του Νότιγχαμ** () είναι δημόσιο ερευνητικό Πανεπιστήμιο, με έδρα το Νότιγχαμ της Αγγλίας στο Ηνωμένο Βασίλειο. Ιδρύθηκε με την ονομασία «Πανεπιστημιακό Κολλέγιο του Νότιγχαμ» το 1881. Έχει περίπου 44.000 φοιτητές και 9.000 άτομα προσωπικό με συνολική περιουσία 689,80 εκατομμύρια ευρώ κατά την περίοδο 2014/15, έσοδα εκ των οποίων τα 138,89 εκ. προέρχονται από επιχορηγήσεις για έρευνα και συμβάσεις. Τον Νότιγχαμ χωρίζεται σε πέντε βασικές σχολές στις οποίες περιλαμβάνονται πάνω από 50 σχολές, τμήματα ειδκοτήτων, ερευνητικά κέντρα και ινστιτούτα. Πολλά από τα προγράμματα σπουδών που προσφέρει κατατάσσονται συχνά στο ΤΟΡ 10 του Ηνωμένου Βασιλείου όπως αυτά των Οικονομικών, Νομικής και Ιατρικής. Το Πανεπιστήμιο ανήκει σε ένα από τα 12 ελίτ Ινστιτούτα Εκπαίδευσης, φιλοξενώντας κάποιους από τους καλύτερους φοιτητές της χώρας. Στο ιστορικό του συμπεριλαμβάνονται 3 Νομπελίστες, ένας με Βραβείο Τέρνερ και ένας με Βραβείο "Gabor Medal". Είναι μέλος των *the Association of Commonwealth Universities*, *the Virgo Consortium*, *the European University Association*, *the Russell Group*, *Universities UK*, *Universitas 21* και συμμετέχει στο *Sutton Trust* Summer School Programme ως μέλος του *Sutton 13*. Για το έτος 2017 βρίσκεται στη 21η θέση ανάμεσα σε 127 Πανεπιστήμια του Ηνωμένου Βασιλείου ενώ για τις Επιστήμες των Οικονομικών στην 9η και της Νομικής στην 10η. Έκτος από την έδρα του στην Αγγλία διαθέτει και παραρτήματα σε Κίνα και Μαλαισία.

## Παραπομπές


## Εξωτερικοί σύνδεσμοι
* 
*  

Κατηγορία:Πανεπιστήμια στο Ηνωμένο Βασίλειο
Τσαρλς Κόμπερν

Ο **Τσαρλς Νοτούβιλ Κόμπερν** (αγγλικά: *Charles Douville Coburn*, 19 Ιουνίου 1877 - 30 Αυγούστου 1961) ήταν Αμερικανός ηθοποιός του κινηματογράφου και του θεάτρου. Ο Κόμπερν μνημονεύεται περισσότερο ως κωμικός ηθοποιός, ο οποίος έχει και πολλές συμμετοχές σε ταινίες του Χόλιγουντ στο βιογραφικό του. Το 1943, κέρδισε Όσκαρ Β' Ανδρικού Ρόλου για την ερμηνεία του στην ταινία *[[Άστεγοι ερωτευμένοι]]*. Το 1960, ο Κόμπερν τιμήθηκε με αστέρι στη Λεωφόρο της Δόξας για τη συνολική του προσφορά στον κινηματογράφο. Απεβίωσε σε ηλικία 84 ετών, από ανακοπή καρδιάς στη Νέα Υόρκη.

## Φιλμογραφία

## Παραπομπές


## Εξωτερικοί σύνδεσμοι

* 
* 
* 

Κατηγορία:Αμερικανοί ηθοποιοί θεάτρου
Κατηγορία:Βραβευμένοι με Όσκαρ Β' Ανδρικού Ρόλου
Κατηγορία:Αμερικανοί ηθοποιοί κινηματογράφου‎
Όπερα του Παρισιού

Η **Όπερα του Παρισιού** (γαλλικά: *Opéra de Paris*) είναι η κύρια εταιρική όπερα της Γαλλίας. Ιδρύθηκε το 1669 από τον Λουδοβίκο ΙΔ' ως , και λίγο αργότερα τέθηκε υπό την ηγεσία του Ζαν Μπατίστ Λουλί και επίσημα μετονομάστηκε σε ***', αλλά συνέχισε να είναι γνωστή απλούστερα ως . Το [[κλασικό μπαλέτο]] όπως είναι γνωστό σήμερα αναδύθηκε μέσα στην Όπερα του Παρισιού ως [[Paris Opera Ballet]] και έχει παραμείνει αναπόσπαστο και σημαντικό κομμάτι της εταιρείας. Σήμερα υπό την επωνυμία ***', ανεβάζει κυρίως όπερες στο σύγχρονο θέατρο 2.700 θέσεων «Όπερα της Βαστίλης», που άνοιξε το 1989, και μπαλέτα και μερικές κλασικές όπερες στο παλαιότερο 1.700 θέσεων Παλαί Γκαρνιέ, που άνοιξε το 1875. Έργα μικρής κλίμακας και σύγχρονα ανεβαίνουν επίσης στο 500 θέσεων Amphitheatre κάτω από την Opéra Bastille.

Ο ετήσιος προϋπολογισμός της εταιρείας είναι της τάξης των 200 εκατομμυρίων ευρώ, από τα οποία 100 προέρχονται από το γαλλικό κράτος και 70 από ταμειακές εισπράξεις. Με αυτά τα χρήματα, η εταιρεία λειτουργεί τα δύο μέγαρα και υποστηρίζει ένα μεγάλο μόνιμο προσωπικό, που περιλαμβάνει την 170μελή ορχήστρα, χορωδία 110 ατόμων και τα 150μελή *[[corps de ballet]]*.

Κάθε χρόνο, η Opéra παρουσιάζει σχεδόν 380 παραστάσεις όπερας, μπαλέτου και άλλα κονσέρτα, με συνολικά 800.000 θεατές (17% των οποίων έρχονται από το εξωτερικό), που αποτελούν έναν πολύ καλό ρυθμό κάλυψης θέσεων, περίπου 94%.

## Παραπομπές


Παρισιου
Κατηγορία:Μουσική στη Γαλλία
Κατηγορία:Κτίρια και κατασκευές στο Παρίσι
Τα σύννεφα του Σιλς Μαρία

Το ***Τα σύννεφα του Σιλς Μαρία*** (πρωτότυπος τίτλος ***Clouds of Sils Maria*** ή ***Sils Maria***) είναι ταινία του 2014 σε σενάριο και σκηνοθεσία του Ολιβιέ Ασαγιάς.

## Πλοκή
Η Μαρία Έντερς είναι μια γνωστή ηθοποιός που ταξιδεύει με τη βοηθό της Βαλεντίν στη Ζυρίχη, για να λάβει ένα βραβείο από τον Βίλχελμ Μέλχιορ, έναν θεατρικό συγγραφέα. Η Μαρία είχε παίξει 20 χρόνια πριν ένα έργο του, το *Maloja Snake*, το οποίο την έκανε γνωστή. Ο τίτλος του έργου προέρχεται από  ένα φυσικό φαινόμενο που δημιουργείται στις Άλπεις, όταν τα σύννεφα παίρνουν το σχήμα του φιδιού. Το θέμα του έργου ήταν ο αδιέξοδος έρωτας μιας μεσήλικης, της Έλενα, για μία νεαρή γυναίκα, τη Ζίγκριντ, την οποία είχε υποδυθεί η Μαρία.

Πριν φτάσει στον προορισμό της, μαθαίνει ότι ο Βίλχελμ πέθανε και, όπως της εκμυστηρεύεται η χήρα του, η Ρόζα, αυτοκτόνησε. Η τελετή για την παραλαβή του βραβείου γίνεται, και τότε ο νέος σκηνοθέτης Κλάους Ντίστερβεγκ προτείνει στη Μαρία να ανεβάσουν ξανά το θεατρικό έργο, και αυτή τη φορά να υποδυθεί την Έλενα. Ο Κλάους της λέει πως την Ζίγκριντ θα την κάνει η Τζο-Αν Έλις, μία νεαρή ηθοποιός που παίζει σε blockbusters και προκαλεί τον Τύπο με σκάνδαλα. Η Μαρία αρχικά διστάζει, όμως εν τέλει δέχεται.

Ξεκινά τις πρόβες του ρόλου της και τη βοηθά η Βαλεντίν, που κάνει την Έλενα. Η Μαρία απογοητεύεται από τη Βαλεντίν και της λέει πως δεν έχει καταλάβει τον ρόλο, όμως δεν της θυμώνει. Η Μαρία γνωρίζει τη συμπρωταγωνίστριά της, τη Τζο-Αν, η οποία έχει σχέση με τον Κρίστοφερ Γκάιλς, έναν παντρεμένο ηθοποιό.

Λίγες εβδομάδες αργότερα, η Μαρία συναντά τον Κλάους και εκείνος την ενημερώνει πως η σύζυγος του Γκάιλς αποπειράθηκε να αυτοκτονήσει. Η Τζο-Αν συναντά και αυτή τη Μαρία και τον Κλάους και λέει στον Γκάιλς να έρθει κι αυτός. Όμως, ο Κλάους την προειδοποιεί ότι υπάρχουν παπαράτσι, κάτι που αποδεικνύεται αληθές.

Η Μαρία προετοιμάζεται για τη μεγάλη πρεμιέρα στο Λονδίνο και έχει άλλη βοηθό. Η νέα της βοηθός της λέει πως ζητά να τη συναντήσει ένας νέος σκηνοθέτης, ο Πιρς Ρόαλντσον, για μία ταινία επιστημονικής φαντασίας. Η Μαρία τον συναντά λίγο πριν ξεκινήσει η παράσταση και του λέει πως η καλύτερη για τον ρόλο είναι η Τζο-Αν. Όσο η Μαρία μιλάει με τον Πιρς, την ενημερώνουν να ετοιμαστεί για να ανέβει στη σκηνή και την ενημερώνουν πως η παράσταση είναι sold out. Στο τέλος, η παράσταση αρχίζει.

## Διανομή

## Βραβεία/Διακρίσεις
Στα βραβεία Σεζάρ κέρδισε στην κατηγορία Β' Γυναικείου Ρόλου (Κρίστεν Στιούαρτ), ενώ έλαβε υποψηφιότητα σε άλλες πέντε: Α' Γυναικείου Ρόλου (Ζιλιέτ Μπινός), σκηνοθεσίας, πρωτότυπου σεναρίου, καλύτερης ταινίας και φωτογραφίας.

Επίσης ήταν υποψήφια για τον Χρυσό Φοίνικα στο 67ο φεστιβάλ των Καννών.

## Παραπομπές


## Εξωτερικοί σύνδεσμοι
*  (Διεθνής)
*  (Γαλλία)
*  (ΗΠΑ)
* 

Κατηγορία:Γαλλικές ταινίες της δεκαετίας 2010
Κατηγορία:Γερμανικές ταινίες
Κατηγορία:Ελβετικές ταινίες
Κατηγορία:Αγγλόφωνες ταινίες
Κατηγορία:Γερμανόφωνες ταινίες
Κατηγορία:Γαλλόφωνες ταινίες
Κατηγορία:Ταινίες σε σκηνοθεσία Ολιβιέ Ασαγιάς
Κατηγορία:Ταινίες του 2014
Κατηγορία:Ταινίες γυρισμένες στην Ελβετία
Ρωσικό Πρωτάθλημα Επιτραπέζιας Αντισφαίρισης

Το **Ρωσικό Πρωτάθλημα Επιτραπέζιας Αντισφαίρισης** (ρωσ. Чемпионат России по настольному теннису) είναι το εθνικό ατομικό πρωτάθλημα στην επιτραπέζια αντισφαίριση της Ρωσίας, που διοργανώνεται από την Ρωσική Ομοσπονδία Επιτραπέζιας Αντισφαίρισης (Федерация настольного тенниса России).

Πραγματοποιείται κάθε χρόνο και αναδεικνύει τους πρωταθλητές Ρωσίας σε πέντε αγωνίσματα, τα οποία περιλαμβάνουν το απλό ανδρών, το απλό γυναικών, το διπλό ανδρών, το διπλό γυναικών και το διπλό μικτό. Διεξήχθη για πρώτη φορά το 1992 μετά την κατάρρευση της Σοβιετικής Ένωσης και αντικατέστησε το ομώνυμο Πρωτάθλημα Επιτραπέζιας Αντισφαίρισης που είχε διοργανωθεί για πρώτη φορά το 1951.

## Κάτοχοι μεταλλίων

thumb|right|Ο 5 φορές πρωταθλητής στο απλό ανδρών, Μαξίμ Σμιρέφ.
thumb|right|Ο 4 φορές πρωταθλητής στο απλό ανδρών, Αλεξέι Σμιρνόφ.
thumb|right|Η 3 φορές πρωταθλήτρια στο απλό γυναικών, Γιούλια Προχόροβα.
thumb|right|Η 3 φορές πρωταθλήτρια στο απλό γυναικών, Γκαλίνα Μέλνικ.

### Μετάλλια ανά αθλητή
#### Απλό ανδρών

#### Απλό γυναικών

## Αγωνίσματα
Τα ακόλουθα αγωνίσματα που περιλαμβάνονται στο εθνικό πρωτάθλημα επιτραπέζιας αντισφαίρισης.
* Απλό Ανδρών: 1992–τώρα
* Απλό Γυναικών: 1992–τώρα
* Διπλό Ανδρών: 1992–τώρα
* Διπλό Γυναικών: 1992–τώρα
* Διπλό Μικτό: 1992–τώρα

## Παραπομπές


## Εξωτερικοί σύνδεσμοι
* Επίσημη ιστοσελίδα της Ρωσικής Ομοσπονδίας Επιτραπέζιας Αντισφαίρισης
* Фримерман Э. Я. Настольный теннис — М.: Олимпия-Пресс, 2005. — 80 с. — ISBN 5-94299-029-8.

Κατηγορία:Επιτραπέζια αντισφαίριση στη Ρωσία
Κατηγορία:Εθνικές διοργανώσεις επιτραπέζιας αντισφαίρισης
Σαρκοπτερύγιοι

Οι **σαρκοπτερύγιοι** ιχθύες αποτελούν ομοταξία των οστεϊχθυών, αν και σύμφωνα με αυστηρή κλαδιστική άποψη, περιλαμβάνουν και τα χερσαία σπονδυλωτά. Οι σαρκοπτερύγιοι ιχθύες σήμερα περιλαμβάνουν τους κοιλάκανθους και τους δίπνοους ιχθύες. Επιπλέον, όλα τα τετράποδα είναι απόγονοι των σαρκοπτερύγιων ιχθύων.

Τα πτερύγια των πρώτων σαρκοπτερύγιων ιχθύων είναι σάρκινα, λοβωτά και διπλά, και ενώνονταν με το σώμα μέσω ενός μόνο οστού. Τα πτερύγια των σαρκοπτερύγιων ιχθύων διαφέρουν από αυτά των άλλων ψαριών στο γεγονός ότι είναι σάρκινες, λοβωτές προσεκβολές του σώματος καλυμμένες με πραγματικές φολίδες. Τα πυελικά και εδρικά πτερύγια έχουν αρθρώσεις παρόμοιες με αυτές των τετράποδων. Αυτά τα πτερύγια εξελίχθηκαν σε πόδια στα πρώτα χερσαία τετράποδα, τα αμφίβια.

Τα περισσότερα είδη σαρκοπτερύγιων ιχθύων έχουν εξαφανιστεί. Το μεγαλύτερο γνωστό είδος ήταν το *Rhizodus hibberti* στο Λιθανθρακοφόρο, το οποίο ξεπερνούσα τα 7 μέτρα μήκος. Από τις επιζούσες ομάδες σαρκοπτερύγιων, τους κοιλάκανθους και τους δίπνοους, το μεγαλύτερο είδος είναι ο κοιλάκανθος του δυτικού Ινδικού Ωκεανού, με μήκος μέχρι 2 μέτρα και βάρος μέχρι 110 κιλά. Οι μεγαλύτεροι δίπνοοι ιχθύες ανήκουν στο γένος *[[Πρωτόπτερος]]* και έχουν μήκος μέχρι 2 μέτρα και βάρος μέχρι 50 κιλά.

## Παραπομπές
Διοργανώσεις Ε.Π.Σ. Δυτικής Αττικής 2016–17

Για την **περίοδο 2016–17**, η Ένωση Ποδοσφαιρικών Σωματείων Δυτικής Αττικής είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στην πρώην Νομαρχία Δυτικής Αττικής.

Η πρωταθλήτρια της Α΄ κατηγορίας της ΕΠΣ Δυτικής Αττικής , καθώς καταργήθηκε το Πρωτάθλημα Πρωταθλητριών ΕΠΣ, κερδίζει  την άνοδο στη Γ΄ Εθνική ερασιτεχνική κατηγορία.

Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Δυτικής Αττικής, αποκτά το δικαίωμα συμμετοχής στο Κύπελλο Ερασιτεχνών.

## Πρωτάθλημα

Η δομή του πρωταθλήματος της Ε.Π.Σ. Δυτικής Αττικής είναι η εξής:

* Α΄ κατηγορία
* Β΄ κατηγορία

Σε σχέση με την προηγούμενη περίοδο είχαμε τον υποβιβασμό του Βύζαντα Μεγάρων στην Α΄ Κατηγορία από τη Γ΄ Εθνική, την επανεμφάνιση δυο συλλόγων (Εθνικός Πανοράματος, Απόλλων Άνω Λιοσίων) και την πρώτη εμφάνιση άλλων δυο νεοσύστατων συλλόγων (Ερμής Άνω Λιοσίων και Α.Ο. Μίμας Μικρασιατική με έδρα στα Μέγαρα) στη Β΄. Από την άλλη δε δήλωσε συμμετοχή η Πανελευσινιακή Ένωση.
### Α΄ Κατηγορία
Η Α΄ κατηγορία απαρτίζεται από 15 συλλόγους. 

#### Σε σχέση με την περίοδο 2015-16
**Υποβιβάσθηκε από Γ΄ Εθνική:** 
* Βύζας Μεγάρων
**Προβιβάστηκαν από Β΄ ΕΠΣΔΑ:**
* Σκορπιός Φυλής 
* Αίας Παραλίας Ασπροπύργου 

**Υποβιβάσθηκαν στη Β΄ ΕΠΣΔΑ:**
* Πυρρίχιος Ασπροπύργου
* ΑΠΣ ο Λέων

#### Βαθμολογία

### Β΄ Κατηγορία
Το πρωτάθλημα της Β΄ Κατηγορίας διεξάγεται με τη συμμετοχή 13 συλλόγων.

Η τελική κατάταξη είχε ως εξής:

Πηγή : ΕΠΣΔΑ

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Δυτικής Αττικής. Για την περίοδο 2016-17 συμμετοχή δήλωσαν 23 σύλλογοι οι 15 της Α΄ κατηγορίας, 7 από τις 13 της Β΄ και ο Πανελευσινιακός με την Κ20 ομάδα του. Η διοργάνωση ξεκίνησε στις 10 Σεπτεμβρίου 2016 με τους αγώνες της πρώτης φάσης.

### Α΄ Φάση
9 από τις 23 συμμετέχουσες ομάδες πέρασαν στη Β φάση χωρίς αγώνα και οι υπόλοιπες 14 κληρώθηκαν σε 7 ζευγάρια. Οι αγώνες διεξήχθησαν τα Σαββατοκύριακα 10-11 και 17-18 Σεπτεμβρίου 2016.

Χωρίς αγώνα πέρασαν οι:
Μανδραϊκός, Αστέρας Άνω Λιοσίων , Θρασύβουλος, Αργώ Μεγάρων, Ηρακλής Ελευσίνας , Πανελευσινιακός Κ20, ΠΑΟ Κουντουρών Μάνδρας , ΑΟ Νέα Πέραμος , Σκορπιός Φυλής
### Β΄ Φάση ως τον Τελικό

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Δυτικής Αττικής
Κατηγορία:Εγχώρια ποδοσφαιρικά πρωταθλήματα 2016–2017
Κατηγορία:Εγχώρια ποδοσφαιρικά κύπελλα 2016-2017
Σειραίος ποταμός

Ο **Σειραίος** είναι παραπόταμος του Ερύμανθου.

Πρόκειται για μικρό χείμαρρο ο οποιος πηγάζει από τις πλαγιές του βουνού "Άγιος Αθανάσιος" ή "Αβρότι", κοντά στο εγκαταλελειμμένο χωριό Πάος (πρώην: Σκούπι), και από το Αφροδίσιο όρος, κοντά στο εγκαταλελειμμένο χωριό Δεχούνι, και έχει ρου από ανατολικά προς δυτικά διασχίζοντας την κοιλάδα των Τριποτάμων-Παγκρατίου μέχρι που χύνεται στον Ερύμανθο, στο ύψος του χωριού Τριπόταμα. 

Προτού χυθεί στον Ερύμανθο, δέχεται τα νερά του χείμαρρου Τάρταρη ή χείμαρρο της Αλέσταινας. To "ρέμα του Δεχουνίου" χύνεται στον Σειραίο και αποτελεί τροφοδότη του.

## Ονομασία
Η ονομασία του οφείλεται στο χωριό Σειρές του οποιου οι περισσότεροι οικισμοί βρίσκονται κατά μήκος της κοιλάδας που διασχίζει. Από την ονομασία "Βερσίτσι", το παλιό όνομα δηλαδή των Σειρών, ονομάζεται και "Βερσιτσιώτικο ποτάμι". Ονομάζεται και "Δεχουναίικο ποτάμι" ή και "Ποταμιά".

## Φυσιογνωμία
Έχει πάντα νερό, ακόμα και τους θερινούς μήνες, και στις όχθες του φύονται ιτιές και πλατάνια. Στο ρου του υπάρχουν δύο πέτρινα γεφύρια: του "Αγίου Βασιλείου" ή της "Σανίδας" και το επονομαζόμενο "Τουρκογέφυρο", και τα δύο στην περιφέρεια του χωριού Σειρές.

## Παραπομπές


## Πηγές
* ''Ελληνική χωρογραφία: Γεωγραφία, Ιστορία, Στατιστική πληθυσμού και αποστάσεων συνταχθείσα και εκδοθείσα υπό Ιωάννου Εμμ. Νουχάκη'', Έκδοσις Τρίτη, Εκδότης Σπυρίδων Κουσουλίνος, Εν Αθήναις 1901
* 

## Περαιτέρω ανάγνωση
* 

## Εξωτερικοί σύνδεσμοι
* Γεφύρια Σειραίου ποταμού, ανάρτηση στο ιστολόγιο "Αρχείο Γεφυριών Πελοποννήσου". 03/07/2015. Ανακτήθηκε: 23/09/2016.
* Χάρτης της περιοχής, openstreetmap.org. Ανακτήθηκε: 23/09/2016.

Κατηγορία:Ποταμοί της Αχαΐας
Κατηγορία:Δήμος Αροανίας
Κατηγορία:Δήμος Καλαβρύτων
Φινλανδικό Πρωτάθλημα Επιτραπέζιας Αντισφαίρισης

Το **Φινλανδικό Πρωτάθλημα Επιτραπέζιας Αντισφαίρισης** (φινλανδικά: *Pöytätenniksen Suomen-mestaruuskilpailut*) είναι το εθνικό ατομικό πρωτάθλημα στην επιτραπέζια αντισφαίριση της Φινλανδίας, που διοργανώνεται από την Φινλανδική Ομοσπονδία Επιτραπέζιας Αντισφαίρισης (Suomen Pöytätennisliitto).

Πραγματοποιείται κάθε χρόνο και αναδεικνύει τους πρωταθλητές Φινλανδίας σε πέντε αγωνίσματα, τα οποία περιλαμβάνουν το απλό ανδρών, το απλό γυναικών, το διπλό ανδρών, το διπλό γυναικών και το διπλό μικτό. Η διοργάνωση διεξήχθη για πρώτη φορά το 1938.

## Κάτοχοι μεταλλίων

## Αγωνίσματα
Τα ακόλουθα αγωνίσματα που περιλαμβάνονται στο εθνικό πρωτάθλημα επιτραπέζιας αντισφαίρισης.
*Απλό Ανδρών: 1938–1939, 1941, 1945–τώρα
*Απλό Γυναικών: 1938–1939, 1941, 1945–τώρα
*Διπλό Ανδρών: 1938–1939, 1941, 1945–τώρα
*Διπλό Γυναικών: 1948–τώρα
*Διπλό Μικτό: 1938–1939, 1941, 1945–τώρα

## Παραπομπές


## Εξωτερικοί σύνδεσμοι
*Επίσημη ιστοσελίδα της Φινλανδικής Ομοσπονδίας Επιτραπέζιας Αντισφαίρισης

Κατηγορία:Επιτραπέζια αντισφαίριση στη Φινλανδία
Κατηγορία:Εθνικές διοργανώσεις επιτραπέζιας αντισφαίρισης
Ισλανδικό Πρωτάθλημα Επιτραπέζιας Αντισφαίρισης

Το **Ισλανδικό Πρωτάθλημα Επιτραπέζιας Αντισφαίρισης** είναι το εθνικό ατομικό πρωτάθλημα στην επιτραπέζια αντισφαίριση της Ισλανδίας, που διοργανώνεται από την Ισλανδική Ομοσπονδία Επιτραπέζιας Αντισφαίρισης (Borðtennissamband Íslands).

Πραγματοποιείται κάθε χρόνο και αναδεικνύει τους πρωταθλητές Ισλανδίας σε πέντε αγωνίσματα, τα οποία περιλαμβάνουν το απλό ανδρών, το απλό γυναικών, το διπλό ανδρών, το διπλό γυναικών και το διπλό μικτό. Η διοργάνωση διεξήχθη για πρώτη φορά το 1971.

## Κάτοχοι μεταλλίων

### Μετάλλια ανά αθλητή
#### Απλό ανδρών

## Αγωνίσματα
Τα ακόλουθα αγωνίσματα που περιλαμβάνονται στο εθνικό πρωτάθλημα επιτραπέζιας αντισφαίρισης.
*Απλό Ανδρών: 1971–τώρα
*Απλό Γυναικών: 1971–τώρα
*Διπλό Ανδρών: 1971–τώρα
*Διπλό Γυναικών: 1971–τώρα
*Διπλό Μικτό: 1971–τώρα

## Παραπομπές


## Εξωτερικοί σύνδεσμοι
*Επίσημη ιστοσελίδα της Ισλανδικής Ομοσπονδίας Επιτραπέζιας Αντισφαίρισης

Κατηγορία:Επιτραπέζια αντισφαίριση στην Ισλανδία
Κατηγορία:Εθνικές διοργανώσεις επιτραπέζιας αντισφαίρισης
Ζάουμε Καμπρέ

Ο **Ζάουμε Καμπρέ** (Jaume Cabré i Fabré, προφορά: [ˈʒawmə kəˈβɾe], γενν. Βαρκελώνη, 30 Απριλίου 1947) είναι Καταλανός συγγραφέας και σεναριογράφος, ένας από τους δημοφιλέστερους συγγραφείς στην καταλανική γλώσσα παγκοσμίως. Είναι απόφοιτος Καταλανικής Φιλολογίας από το Πανεπιστήμιο της Βαρκελώνης, έχοντας εργαστεί ως καθηγητής πανεπιστημίου στο Πανεπιστήμιο της Λιέιδα, ενώ είναι μέλος του φιλολογικού τομέα του Ινστιτούτου Καταλανικών Μελετών.

Έχει συγγράψει πολλά σενάρια για ταινίες και τηλεοπτικές σειρές και έχει βραβευτεί με τα μεγαλύτερα βραβεία της καταλανόφωνης λογοτεχνίας για τα βιβλία του. Το 2014 του απονεμήθηκε ο Σταυρός του Αγίου Γεωργίου από την Κυβέρνηση της Καταλονίας για τις υπηρεσίες του στα καταλανικά γράμματα και καταλανική κουλτούρα. Έχει ταχθεί υπέρ της υπεράσπισης της καταλανικής γλώσσας και του δικαιώματος των Καταλανών να αποσχιστούν από την Ισπανία. Με αφορμή τις καταλανικές εκλογές του 2015 εντάχθηκε στους εκλογικούς καταλόγους του συνασπισμού «Μαζί για το Ναι».

## Έργο
Τα πρώτα του διηγήματα εκδόθηκαν το 1974 στη συλλογή *Faules de mal desar* («Μύθοι που δύσκολα φυλάσσονται») και το πρώτο του μυθιστόρημα τέσσερα χρόνια αργότερα με τον τίτλο *Galceran, l'heroi de la guerra negra* («Γκαλσεράν, ο ήρωας του μαύρου πολέμου»). Ακολούθησαν μυθιστορήματα στα οποία ο συγγραφέας αποκάλυψε τα θέματα που θα τον απασχολούσαν στο συγγραφικό του μέλλον: η εξουσία, η ανθρώπινη ιδιότητα, η μουσική και η καλλιτεχνική δημιουργία.

Τη δεκαετία του 1980 εξέδωσε τρία κείμενα, η δράση των οποίων διαδραματίζεται στη φανταστική πόλη Φρέισες (λογοτεχνικός καθρέπτης της Τεράσα). Το 1991 παρουσίασε το μυθιστόρημα *Senyoria* («Εξοχότητα») και το 1996 το *L'ombra de l'eunuc* («Η σκιά του ευνούχου») που λάμβανε χώρα στη Βαρκελώνη των τελευταίων χρόνων της δικτατορίας του Φράνκο και της Μεταπολίτευσης, ενδεδυμένο με έναν μεταλογοτεχνικό λόγο που μεταπλάστηκε σε βιβλία με τη συλλογή δοκιμίων *El sentit de la ficció* («Το νόημα της λογοτεχνίας»).

Το 2000 εξέδωσε τη συλλογή διηγημάτων Viatge d'hivern («Χειμερινό ταξίδι»). Ακολούθησαν τα δύο δημοφιλέστερα έργα του, *[[Οι φωνές του ποταμού Παμάνο]]* το 2004 και *[[Confiteor]]* (2011), που μεταφράστηκαν σε πολλές γλώσσες, μεταξύ των οποίων και στα ελληνικά με τη συνδρομή του Ινστιτούτου Ραμόν Λιουλ:

### Ελληνικές μεταφράσεις
* *Οι φωνές του ποταμού Παμάνο*, μετάφρ. Ευρυβιάδης Σοφός, Εκδοτ. Οργανισμός Πάπυρος, Αθήνα 2008, 647 σελ., 
* *Confiteor*, μετάφρ. Ευρυβιάδης Σοφός, εκδ. «Πόλις», Αθήνα 2016, 736 σελ., 
**Η σκιά του ευνούχου* , μετάφρ. Ευρυβιάδης Σοφός, εκδ. «Πόλις», Αθήνα 2019, 512 σελ.,(ISBN 978-960-435-668-3)

## Παραπομπές


## Εξωτερικοί σύνδεσμοι

* Ο Ζάουμε Καμπρέ στον Σύλλογο Συγγραφέων στην Καταλανική Γλώσσα

Κατηγορία:Ισπανοί συγγραφείς στα καταλανικά
Κατηγορία:Καταλανοί λογοτέχνες
Χανγκάζα

Η **Χανγκάζα** *(Hangaza)*, είναι μια εθνοτική και γλωσσική ομάδα που ζει στην Περιφέρεια Καγκέρα *(Kagera Region)* (Περιοχές Νγκάρα *(Ngara District)*, Μπιχαραμούλο *(Biharamulo District)* και Καράγκουε *(Karagwe District)*, νοτιοδυτικά της Μπουκόμπα *(Bukoba)*) και στην Περιφέρεια Κιγκόμα *(Kigoma Region)* της Τανζανίας, καθώς επίσης και στα σύνορα με τη Ρουάντα *(Rwanda)* και το Μπουρούντι *(Burundi)*.

## Δημογραφικά
Κατά το 1987, ο πληθυσμός τους εκτιμάται ότι αριθμεί 150.000 άτομα. Η γλώσσα που ομιλούν, ονομάζεται Χανγκάζα *(Hangaza)* ή Κιχανγκάζα *(Kihangaza)*.   

Οι Ουαχανγκάζα *(Wahangaza)* διαιρούνται σε φατρίες, όπως τους Τούτσι *(Tutsi)*, Χούτου *(Hutu)* και τους Μπάτουα *(Batwa)*, οι οποίοι και αποτελούν μέρος αυτής της φυλής.

## Διατροφή και ασχολίες
Η βασική τροφή των Ουαχανγκάζα *(Wahangaza)*, αρχικά, ήταν το αλεύρι της μπανάνας και τα φασόλια, αλλά τώρα, έχουν μάθει να τρώνε τις τροφές που τρώνε και οι άλλες φυλές, όπως το χυλό.

Οι Ουαχανγκάζα *(Wahangaza)* ως επί το πλείστον, ασχολούνται με την γεωργία και τη βοσκή των ζώων, αλλά μερικοί εξ αυτών, με την κεραμοποιία και την κτηνοτροφία.

## Θρησκεία
Η κύρια θρησκεία των Ουαχανγκάζα *(Wahangaza)* είναι ο Χριστιανισμός. 

## Παραπομπές


## Εξωτερικοί σύνδεσμοι
*  https://www.ethnologue.com/map/TZ τελευταία επίσκεψη: 27 Σεπτεμβρίου 2016

Κατηγορία:Εθνοτικές ομάδες στην Τανζανία
Κατηγορία:Αυτόχθονες λαοί της Ανατολικής Αφρικής
Κατηγορία:Φυλές της Αφρικής